Eisenschmid pelasi alle 20-vuotiaiden MM-kilpailuissa vuosina 2014 ja 2015, joista ensimmäisessä turnauksessa hän toimi Saksan varakapteenina ja jälkimmäisessä kapteenina. Eisenschmid pelasi myös alle 18-vuotiaiden MM-kilpailuissa vuosina 2012 ja 2013 sekä World U-17 Hockey Challengessa vuonna 2012, jolloin hän jakoi neljällä syöttöpisteellään Saksan sisäisen syöttöpörssin voiton Leon Draisaitlin kanssa.